रेस्टोरेंट में हुक्का बार की आड़ में कर रहा था अनैतिक कार्य, संचालक गिरफ्तार
सरदारपुराथाना क्षेत्र में बी रोड पर स्थित माछर बिल्डिंग में एक रेस्टोरेंट में दबिश देकर एक युवती दो युवकों को ‘पीटा’ में गिरफ्तार किया। पुलिस ने रेस्टोरेंट संचालक को अनैतिक कार्य और अवैध रूप से हुक्का बार चलाने के आरोप में गिरफ्तार किया। एसीपी (प्रतापनगर) स्वाति शर्मा के निर्देशन में सरदारपुरा थाना पुलिस टीम ने शुक्रवार को सरदारपुरा बी रोड पर माछर बिल्डिंग के चौथे फ्लोर पर स्थित जेसी लॉज एंड रेस्टोरेंट में डेकोय भेज ‘पीटा’ में एक युवती दो युवकों को गिरफ्तार कर लिया। पुलिस ने मौके से एक अन्य युवती को भी पकड़ा था, लेकिन बाद में उसके मामले से कोई संबंध नहीं होने पर उसे छोड़ दिया गया। पुलिस ने मौके से होटल संचालक सूरसागर बाइपास निवासी हरीश प्रजापत पुत्र मदनलाल को भी गिरफ्तार कर लिया। पूछताछ में सामने आया कि संचालक होटल में अवैध रूप से हुक्का बार चला कर उसकी आड़ में अनैतिक कार्य कर रहा था।
रेस्टोरेंटमें बना रखे हैं कमरे| पुलिसने बताया कि रेस्टोरेंट संचालक रेस्टोरेंट में एक ओर जहां अवैध रूप से हुक्का बार चला रहा था, वहीं दूसरी तरफ उसने रेस्टोरेंट में कुछ कमरे बना रखे हैं। जहां वह अनैतिक कार्यों का संचालन कर रहा था। पुलिस ने बताया कि रेस्टोरेंट में कुछ वर्षों पूर्व भी अवैध रूप से हुक्का बार चलाने पर संचालक के खिलाफ कार्यवाही की गई थी।
hin_Deva hin_Deva hin_Deva